Document ID: /fineweb-2-swissfilter-quality_10-filterrobots/filtered/02038.jsonl.gz/3502

Nus savein far bia.
Lavurs da lennari e scrinari ein gia da vegl enneu nossa specialitad e nossa gronda passiun. Muort las experientschas che nus vein saviu far duront ils biars onns da nossa existenza disponin nus d’ina fetg gronda savida. Enconuschientschas specialas vein era saviu far sils secturs da tagliar crappa, construcziuns da metal e fravi sco era la fabricaziun da pegnas scalegl e cheminées. Bugen baghegein denton era per Vus entiras casas – naven dalla planisaziun tochen tier la surdada dalla clav. Per nus ei l’optica cumplessiva fetg impurtonta tier mintga project – aschia ein la cumparsa estetica sco era ils aspects economics ed ecologics tuttina impurtonts.
Architectura
Nus planisein e construin bugen baghetgs che survivan il temps e salvan lur valeta.
Gestiun da project
Anflar sligiaziuns per damondas cumplexas ein sfidas che fascineschan nus.
Casa Maissen
Quella casa particulara ei ina da nossas specialitads. Nus savein denton dapli.
Energia
Gia dapi biars onns ei il baghegiar ecologic ed energeticamein raschuneivel nossa devisa.
Producziun cumplessiva
Nus tschentein peisa sin ina execuziun schubra – naven dalla planisaziun tochen tier la surdada.
Renovaziuns
Nus purschin sligiaziuns generalas per tuttas sorts da midadas, renovaziuns e sanaziuns.
Materials regiunals
Nus nezegein a moda consequenta materials dalla regiun – oravontut lenn e crap natural.